OpenLLM-France/wikimedia huggingface dataset:
# Méréglise

Méréglise és un municipi francès, situat al departament de l'Eure i Loir i a la regió de Centre – Vall del Loira. L'any 2007 tenia 87 habitants.

## Demografia
### Població

El 2007 la població de fet de Méréglise era de 87 persones. Hi havia 24 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 30 eren l'habitatge principal de la família, 10 eren segones residències i 3 estaven desocupats. 42 eren cases i 1 era un apartament. Dels 30 habitatges principals, 25 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 7 tenien tres cambres, 8 en tenien quatre i 14 en tenien cinc o més. 27 habitatges disposaven pel capbaix d'una plaça de pàrquing. A 10 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Méréglise el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 8 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 12 | 45 a 49 | 8 |
| 4 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 53 persones, 43 eren actives i 10 eren inactives. De les 43 persones actives 42 estaven ocupades (20 homes i 22 dones) i 1 aturada (1 dona i 1 dona). De les 10 persones inactives 7 estaven jubilades, 1 estava estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era una lampisteria.
L'any 2000 a Méréglise hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Méréglise a l'INSEE.
* Évolution et structure de la population Fitxa amb el detall de dades de Méréglise a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Juneau

Juneau és la capital de l'estat d'Alaska i un municipi unificat que s'anomena oficialment la City and Borough of Juneau, situat al sud-est d'Alaska als Estats Units. L'any 2014 la ciutat tenia una població estimada de 32.406 habitants, i era la segona ciutat més poblada de l'estat, precedida per Anchorage. La ciutat es troba localitzada al canal Gastineau (Gastineau Channel), a l'arxipèlag Alexander.

## Geografia

Juneau és una de les dues capitals d'estat estatunidenques a les quals no es pot arribar per carretera (l'altra és Honolulu); l'únic mitjà per a arribar-hi és amb avió o ferri. De totes maneres, Juneau és a la massa continental d'Amèrica del Nord, i és l'única capital estatal dels Estats Units a la frontera amb territori estranger. Juneau limita amb la Regió Stikine de la província canadenca Colúmbia Britànica, tot i que el terreny accidentat i molts quilòmetres dels camps de gel fan un encreuament terrestre a l'entorn de la ciutat gairebé impossible entre Estats Units i el Canadà.

## Antropologia

La població nadiua és d'origen tlingit, un poble de riques tradicions artístiques, amb domini del teixit, l'escultura (tòtems), la dansa i el cant.

## Història

Després que es descobrís or a la regió, un grup de cercadors es va instal·lar a la localitat, sent la ciutat pròpiament fundada en 1881, batejada en honor del miner Joseph Juneau. Després de l'època dels cercadors d'or, grans mines subterrànies van ser excavades a principis del segle xx, les quals seguirien sent explotades fins al començament de la Segona Guerra Mundial.
Va ser també la capital del Territori d'Alaska.

## Referències

* ↑ «Juneau City and Borough QuickFacts from the US Census Bureau» (en anglès). Quickfacts.census.gov. Arxivat de l'original el 2015-07-07. [Consulta: 25 desembre 2015].
* ↑ Miller, Marian. «An Outline History of Juneau Municipal Government». City and Borough of Juneau, 09-06-1997. Arxivat de l'original el 1 d’octubre 2018. [Consulta: 3 maig 2012].
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Làpida baixista

Una Làpida baixista (en anglès: Bearish Gravestone Doji; en japonès: tohba) és un patró d'espelmes japoneses format per dues espelmes que indica un possible final i canvi de tendència alcista; rep aquesta denominació perquè l'espelma tindria una forma "similar" a la d'una làpida i representa les morts -en sentit figurat- dels alcistes mentre defensaven el seu territori. Té les mateixes implicacions que l'Estel fugaç baixista.

## Criteri de reconeixement

* La tendència prèvia és alcista.
* Es forma una 1a espelma blanca amb tancament proper al high.
* L'endemà els preus obren amb gap alcista
* Es forma una 2a espelma que té una molt llarga ombra superior, que és la part rellevant
* Aquesta 2a espelma no té (o és mínima) ombra inferior i els preus acaben tancant iguals (o pràcticament) als d'obertura.

## Explicació

La làpida té implicacions baixistes perquè després d'una tendència alcista el mercat ha obert amb un gap a l'alça i els preus han continuat la seva tendència alcista, però arribats a un punt de resistència la força dels alcista es veu àmpliament superada pels baixistes. Els bears tenen tanta força que aconsegueixen que la jornada tanqui prop del preu d'obertura. La làpida baixista vindria a representar tots aquells especuladors que estant llargs han mort intentant defensanr el seu territori.

## Factors importants

La làpida baixista té una significació baixista més forta que l'Estel fugaç baixista. Quan més llarg sigui l'ombra superior més evidència de la força dels bears. Es recomana esperar a la confirmació l'endemà en forma gap baixita, o sinó en forma d'espelma negra amb tancament inferior, per a determinar la força dels bears. Si no n'hi ha, visualitza on hi ha la resistència i on es dispara la pressió venedora.

## Bibliografia

* «Bearish Gravestone Doji». Candlesticker. [Consulta: 4 maig 2011].
* «Gravestone Doji». Online Trading Concepts. [Consulta: 4 maig 2011].
# Pristimantis ashaninka

Pristimantis ashaninka és una espècie de craugastòrid, que es troba al Bosc de Protecció Pui Pui, al centre del Perú.

## Referències

* ↑ «Pristimantis ashaninka Ashaninka Rubber Frog; Rana cutin ashaninka». Amphibiaweb. [Consulta: 25 gener 2017].
# Kelloggia galioides

El Kelloggia galioides és una espècie de plantes amb flor que pertany a la família de les rubiàcies. És oriünda de la part occidental dels Estats Units d'Amèrica, des de les Cascade Mountains del sud de l'estat de Washington, per Oregon, Idaho, Wyoming, Nevada, Arizona, Nou Mèxic fins a les Siskiyou Mountains i Sierra Nevada de Califòrnia.

## Descripció

És una herba perenne de tipus rizomatosa que creix en una tija molt prima i erecta que arriba fins a uns 40 cm d'alçada. Les seves fulles, de forma lanceolada, estan disposades de forma oposada respecte a la tija, i cada una és llarga d'entre 2 i 4 centímetres. Produeix unes poques i petites flors blanques o de color rosa fort, amb lòbuls apuntats i estrets en la seva cara oberta. Es fa preferentment en boscos de coníferes.

## Bibliografia

* Ze-Long Nie, Jun Wen, Hang Sun, Bruce Bartholomew Monophyly of Kelloggia Torrey ex Benth. (Rubiaceae) and evolution of its intercontinental disjunction between western North America and eastern Asia, article a Americal Journal of Botany 92 (2005), p. 642-652

## Enllaços externs

* Fotografies
* Kelloggia galioides a la plana del Reial Jardí Botànic de Kew (anglès)
# Joncadella

Joncadella és un veïnat del municipi de Sant Joan de Vilatorrada al Bages. Forma part de l'entitat municipal descentralitzada de Sant Martí de Torroella. El 2019 tenia 22 habitants.
Al costat hi ha el santuari de Santa Maria de Joncadella considerat un dels centres de devoció mariana del Pla de Bages. També s'hi pot trobar un viaducte ferroviari de 169 metres de longitud i 25 metres d'alçada que consta de tretze arcs.

## Referències

* ↑ «Entitat Municipal Descentralitzada de Sant Martí de Torroella». municat.gencat.cat. [Consulta: 28 agost 2020].
* ↑ «082188 Sant Joan de Vilatorrada». Idescat. [Consulta: 28 agost 2020].
* ↑ «Santuari de Santa Maria de Joncadella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2020].
* ↑ «Viaducte de Joncadella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2020].
# Catalunya romànica

Catalunya romànica és una obra enciclopèdica sobre l'art romànic a Catalunya editada pel Grup Enciclopèdia Catalana. Està formada per 27 volums, publicats des de l'any 1984 sota la direcció de Jordi Vigué (1985-1990) i d'Antoni Pladevall (1990-1998). L'obra va comptar amb el finançament i l'impuls de la Fundació Enciclopèdia Catalana, la col·laboració de la Generalitat de Catalunya i l'alt patrocini de la Unesco. Els 27 volums de Catalunya romànica pretenen establir un exhaustiu inventari sobre les expressions artístiques del l'art romànic en els comtats catalans. El volum Del romà al romànic (1999), sense número i dirigit per Pere de Palol i Antoni Pladevall, estudia l'art anterior al romànic i complementa Catalunya romànica.
L'obra integra tant il·lustracions de fotografies com plantes i alçats, croquis, documents, genealogies, biografies i tot el que es va creure necessari per ambientar bé la vida des dels inicis del segle xi fins a finals del segle xiii. En total, l'obra té un conjunt de 13.800 pàgines.
El 8 de setembre de 2020 se'n va presentar la versió digitalitzada.

## Obra

* Volum I. Introducció general. Museu Nacional d'Art de Catalunya.
* Volum II i III. Osona I, i Osona II.
* Volum IV. Garrotxa.
* Volum V. Gironès, Selva, Pla de l'Estany.
* Volum VI. Alt Urgell-Andorra.
* Volum VII. Cerdanya. Conflent.
* Volum VIII i IX. Empordà I i Empordà II.
* Volum X. Ripollès.
* Volum XI. Bages.
* Volum XII. Berguedà.
* Volum XIII. Solsonès. Vall d'Aran.
* Volum XIV. Rosselló.
* Volum XV. Pallars Sobirà, Pallars Jussà.
* Volum XVI. Ribagorça.
* Volum XVII. Noguera.
* Volum XVIII. Vallès Occidental. Vallès Oriental.
* Volum XIX. Penedès, Anoia.
* Volum XX. Barcelona.
* Volum XXI. Tarragonès, Baix Camp, Alt Camp, Priorat i Conca de Barberà.
* Volum XXII. Museu Episcopal de Vic. Museu Diocesà i Comarcal de Solsona.
* Volum XXIII. Museu d'art de Girona. Tresor de la catedral. Museu diocesà d'Urgell. Museu Frederic Marés.
* Volum XXIV. Segrià. Garrigues. Pla d'Urgell, Segarra. Urgell.
* Volum XXV. Vallespir, Capcir. Donasà. Fenolleda i Perapertusés.
* Volum XXVI Tortosa i les Terres de l'Ebre. Llitera i Baix Cinca. Obra no arquitectonica dispersa i restaurada.
* Volum XXVII. Visió de síntesi. Restauracions i noves troballes. Bibliografia. Índexs generals.

## Referències

* 1 2 3 4 5 Pladevall i Font, Antoni «Un monument a la Catalunya romànica». Arxiu de Textos Catalans Antics. Institut d'Estudis Catalans, 19, 2000, pp. 651-660. ISSN: 2013-9535.
* ↑ «Catalunya romànica». Enciclopèdia Catalana. [Consulta: 8 setembre 2020].

## Enllaços externs

* Catalunya romànica - Lloc web oficial
# CD Guadalajara

«CD Guadalajara» té aquests significats:
* Club Deportivo Guadalajara, club de futbol mexicà.
* Club Deportivo Guadalajara (Espanya), club de futbol espanyol.
# Juneau (Wisconsin)

Juneau és una població dels Estats Units a l'estat de Wisconsin. Segons el cens del 2000 tenia 2.485 habitants.

## Demografia

Segons el cens del 2000, Juneau tenia 2.485 habitants, 818 habitatges, i 554 famílies. La densitat de població era de 619 habitants per km².
Dels 818 habitatges en un 33,3% hi vivien nens de menys de 18 anys, en un 56,4% hi vivien parelles casades, en un 7,3% dones solteres, i en un 32,2% no eren unitats familiars. En el 26,9% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,99.
Per edats la població es repartia de la següent manera: un 20,9% tenia menys de 18 anys, un 8,9% entre 18 i 24, un 28,5% entre 25 i 44, un 21% de 45 a 60 i un 20,7% 65 anys o més.
L'edat mediana era de 40 anys. Per cada 100 dones de 18 o més anys hi havia 99,9 homes.
La renda mediana per habitatge era de 42.162 $ i la renda mediana per família de 50.263 $. Els homes tenien una renda mediana de 33.708 $ mentre que les dones 24.783 $. La renda per capita de la població era de 17.286 $. Aproximadament el 3,5% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Juneau» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Juneau». American Fact Finder. Oficina del Cens dels Estats Units, 12-01-2010.
# Luci Horaci Barbat

Luci Horaci Barbat (en llatí: Lucius Horatius Barbatus) va ser un magistrat romà. Era membre de la gens Horàcia, una família patrícia de les més antigues.
L'any 425 aC va ser elegit tribú amb potestat consular juntament amb amb Luci Quinti Cincinnat, Luci Furi Medul·lí Fus i Aulus Semproni Atratí.
En aquell any es va concedir una treva de vint anys a Veios, ciutat que l'any anterior havia derrotat Mamerc Emili Mamercí davant de les muralles de Fidenes. També es va concedir una treva de tres anys als eques.

## Referències

* ↑ Titus Livi. Ab Urbe Condita, IV, 35, 1-2
# Kelloggia chinensis

El Kelloggia chinensis és una espècie de plantes amb flor que pertany a la família de les rubiàcies. Creix en les muntanyes Hengduan i al Tibet en la part oriental de l'Himàlaia. Es fa en zones humides a unes alçades de 3.000 metres.

## Sinònims

* Galium aberrans (W.W.Sm.), nom invàlid

## Referències

* ↑ «Specimens — Biodiversity of the Hengduan Mountains».
* ↑ Nie, Ze-Long; Wen, Jun; Sun, Hang; Bartholomew, Bruce «Monophyly of Kelloggia Torrey ex Benth. (Rubiaceae) and evolution of its intercontinental disjunction between western North America and eastern Asia». American Journal of Botany, 16-12-2004.
* ↑ «Galium aberrans (Rubiaceae) at The Culture Sheet - The Web's niche for plant cultivation and horticulture».

## Bibliografia

* Adrien René Franchet Notes sur un "Kelloggia" de la Chine, article a Journal de Botany (Morot) 6 (1892), p. 10-13
* Ze-Long Nie, Jun Wen, Zhi-Jian Gu, David E. Boufford, Hang Sun Polyploidy in the Flors of the Hengduan Mountains Hotspot, Southwestern China, article a Annals of the Missouri Botanical Garden 92 (2005), p. 275-306
* Ze-Long Nie, Jun Wen, Hang Sun, Bruce Bartholomew Monophyly of Kelloggia Torrey ex Benth. (Rubiaceae) and evolution of its intercontinental disjunction between western North America and eastern Asia, article a Americal Journal of Botany 92 (2005), p. 642-652 «Enllaç». Arxivat de l'original el 2008-07-06. [Consulta: 28 abril 2010].

## Enllaços externs

* The International Plant Names Index (anglès)
# Jonay Martín Abreu

Jonay Martín Abreu (La Orotava, 25 d'agost de 1978) és un futbolista canari, que ocupa la posició de defensa.

## Trajectòria

Després de despuntar al planter de l'equip de la seua ciutat natal, és fitxat pel CD Tenerife, que l'incorpora als seus filials. Després de tres anys a l'equip B, debuta amb el primer conjunt a la campanya 98/99, tot disputant quatre partits a la màxima categoria.
No té continuïtat a l'equip canari i l'estiu de 1999 fitxa pel CD Badajoz, de Segona Divisió. Al conjunt extremeny hi serà suplent en el període que hi roman, amb una cessió al mig a l'Aurrerá Vitória.
A partir del 2003 retorna a les Canàries per militar a equips més modestos, com el San Isidro o el Tenerife Sur Ibarra, ambdós de Tercera Divisió.

## Enllaços externs

* Fitxa del jugador
# Senguanhet

Senguanhet (francès Sengouagnet) és un municipi francès, situat a la regió d'Occitània, departament de l'Alta Garona.

## Referències

* ↑ Toponímia occitana
# L'enigma del xic croqueta

L'enigma del xic croqueta és un curtmetratge d'animació en stop motion dirigit, animat i produït per l'artista valencià Pablo Llorens Serrano en 2004, després de dos anys i mig de producció va guanyar el Goya al millor curtmetratge d'animació en 2005. Posteriorment Gonzalo Miralles en va fer un llibre titulat Así se hizo el enigma del chico croqueta.

## Resum

Un pobre personatge aconsegueix la fama accidentalment a través del seu paper com a croqueta congelada en un anunci de televisió. La seva vida es col·lapsa quan deixa de ser famós i comença a veure's perseguit per entitats misterioses, agents secrets i éssers de l'espai exterior

## Premis

| Categoria | Persona | Resultat |
| Millor curtmetratge d'animació | Millor curtmetratge d'animació | Guanyadora |
Premi a la millor música a la Mostra de València per a Ramón Giner

## Curiositats

* Al principi del curt i en l'escena en la qual els marcians es troba fent zàping en una televisió de Mart, es poden veure fragments dels curtmetratges Noiciass fuerrrtes, Caracol, col, col, Gastropotens II. Mutación tóxica i del llargmetratge Juego de niños realitzats també per Llorens.
* El personatge de Maru de la Concha del curtmetratge Caracol, col, col també apareix en aquest curt en una de les entrevistes.

## Referències

* ↑ «Cartell de la Setmana per la Llengua el 2006 on s'exhibeix amb aquest títol». Arxivat de l'original el 2020-03-24. [Consulta: 24 març 2020].
* ↑ El enigma del chico croqueta al web dels Goya
* ↑ Se presenta ´Así se hizo el enigma del chico croqueta´, Diario de Córdoba, 31 d'octubre de 2004

## Enllaços externs

* L'enigma del xic croqueta a Vimeo

## Enllaços externs

* Así se hizo el enigma del chico croqueta, al bloc La Animación Escrita.
# Orékhovo (Primórie)

* Per a altres significats, vegeu «Orékhovo».
Orékhovo (en rus: Орехово) és un poble del krai de Primórie, a l'Extrem Orient de Rússia, que en el cens del 2010 tenia 763 habitants. Pertany al districte rural de Dalnerétxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Quadrifoli (corba)

El quadrifoli (també conegut com a trèvol de quatre fulles) és un tipus de rosa amb n=2. Té per equació polar:
    $r=\cos(2\theta ),\,$
amb l'equació algebraica corresponent
    $(x^{2}+y^{2})^{3}=(x^{2}-y^{2})^{2}.\,$
Girant-la 45°, es converteix en
    $r=\sin(2\theta )\,$
amb l'equació algebraica corresponent
    $(x^{2}+y^{2})^{3}=4x^{2}y^{2}.\,$
En qualsevol forma, és una corba algebraica plana del gènere zero.
La corba dual del quadrifoli és
    $(x^{2}-y^{2})^{4}+837(x^{2}+y^{2})^{2}+108x^{2}y^{2}=16(x^{2}+7y^{2})(y^{2}+7x^{2})(x^{2}+y^{2})+729(x^{2}+y^{2}).\,$
L'àrea dins de la corba és ${\tfrac {1}{2}}\pi$, que és exactament la meitat de l'àrea del circumcercle del quadrifoli. La llargada de la corba és ca. 9.6884.

## Notes

* ↑ . C G Gibson, Elementary Geometry of Algebraic Curves, An Undergraduate Introduction, Cambridge University Press, Cambridge, 2001, ISBN 978-0521-646413. Pàgines 92 i 93
* ↑ «Quadrifolium» (en anglès). [Consulta: 9 setembre 2011].

## Referències

* J. Dennis Lawrence. A catalog of special plane curves. Dover Publications, 1972, p. 175. ISBN 0-486-60288-5.

## Enllaços externs

* Interactive example with JSXGraph
# Kjell Magne Bondevik

Kjell Magne Bondevik (Molde, 3 de setembre de 1947) és un religiós i polític noruec.
Des de 1979 és pastor evangèlic luterano, encara que mai ha exercit a temps complet.
Va ser primer ministre de Noruega de 1997 a 2000 i de 2001 a 2005. Pertany al partit Kristelig Folkeparti ("Partit Popular Cristiano"). Actualment no té cap càrrec polític sinó que és el president del Centre d'Oslo per a la Pau i Drets Humans.
Kjell Magne Bondevik és membre del Club de Madrid i Membre Honorari de la Fundació Internacional Raoul Wallenberg.

## Referències

* ↑ «Kjell Magne Bondevik» (en noruec). [Consulta: 27 març 2016].